### Beslutning

Sagens behandling blev udsat  i byrådets møde den 11. marts 2020.

**Beslutningsforslag fra S**

Baggrund:

Folkeskolen er blandt vores vigtigste samfundsinstitutioner i [adresse]. Det er en institution, hvor man møder hinanden på tværs af baggrunde. Det er her, man lærer hinanden at kende - det gælder både elever og forældre. Folkeskolen er kort sagt et afgørende omdrejningspunkt for menneskers liv og for lokalsamfund. Derfor er det også afgørende, at endnu flere vælger den lokale folkeskole.

I [adresse] er der stor forskel på, hvor stor tilslutning og opbakning den lokale skole har. I nogle områder af byen vælger omkring 40% af beboerne den lokale skole, mens 80% vælger folkeskolen andre steder i [adresse].

For at sikre opbakning til folkeskolen i København har en gruppe forældre eksempelvis startet foreningen ’Brug Folkeskolen’. Det er en forening, som bl.a. arbejder for, at flere skal vælge den lokale folkeskole. Det er eksempler som ’Brug Folkeskolen’, som kan være drivende for at sikre øget opbakning.

Socialdemokratiet ønsker, at den lokale skole i højere grad bliver det naturlige førstevalg, når forældre skal vælge deres barns folkeskole.

Derfor foreslår Socialdemokratiet:

* At MBU udarbejder en strategi, som skal pege på, hvordan man kan øge den lokale tilslutning (egenskoleandelene) til kommunens folkeskoler.
* Børn- og unge udvalget skal inddrages i dette arbejde løbende.
* At MBU peger på finansieringskilder til implementering af den udarbejdede strategi indenfor MBU’s budget.

På vegne af Socialdemokratiet i [adresse]

Ørni Jacobsen

Politisk Ordfører (S)

Næstformand, Børn- og ungeudvalget i [adresse]

### Sagens forløb

11-03-2020 Aarhus Byråd
Sagens behandling blev udsat  i byrådets møde den 11. marts 2020.
 25-03-2020 Aarhus Byråd

Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 25. marts 2020 om magistratsbehandling af forslaget.

Sagen bedes tilbagesendt byrådet via Magistraten.